આક્ષેપ કરતાં યાદીના અંતમાં જણાવ્યું છે કે ગૌશાળાવાળા સાથે સેટિંગ કરીને સારી સારી ગાયો બારોબાર વેચી દેવામાં આવે છે અને ગૌશાળાવાળા ગૌશાળામાંથી સીધા વેચી પૈસા કમાય છે તે પણ અંદરના વતુર્ળો દ્વારા જાણવા મળ્યું હતું. મોટા ઢોરને 20 કિલો નાના ઢોરને 10 કિલો ઘાસ આપવામાં આવે છે તેની સામે મોટા-મોટા 10-10 ફૂટના જારના ઢોર ખાઈ શકતાં નથી જેથી ઢોર ભૂખ્યા રહે છે. છેલ્લા 2 દિવસથી કેટલું ઘાસ આવ્યું તે રજિસ્ટર ચેક કરતાં રજિસ્ટર ખાલી (કોરું) બતાવે છે અને આનો અર્થ એ થાય છે કે ઘાસચારાનું કૌભાંડ થાય છે.